කෝට්ටේ පාර්ශවයේ මහනායක පූජ්‍ය ඉත්තෑපානේ ධම්මාලංකාර මහනාහිමියන් එම ලිපිය මගින් සදහන් කර ඇත්තේ හෝමාගම අධිකරණයේදී සිදුකළා යැයි කියන වරද උන්වහන්සේගේ පෞද්ගලික අරමුණක් මුදුන් පත් කර ගැනීමට සිදුකරන ලද්දක් නොවන බවයි.එමෙන්ම අතීතයේ සිටම ශ්‍රී ලාංකික භික්ෂුව, පෞද්ගලිකත්වයට වඩා රට වෙනුවෙන් හා පොදු ජනතාවගේ සුබ සිද්ධිය වෙනුවෙන් තම අදහස් නිර්භයව සහ අවංකව ප්‍රකාශ කරන බවත්, එහි දැක්වෙනවා.මේ නිසා රට වෙනුවෙන් කතා කරන බෞද්ධ භික්ෂුවකට සිරබත් කෑමට සිදුවුවහොත් එය භික්ෂු සමාජයටම අභියෝගයක් බවයි කෝට්ටේ ශ්‍රී කල්‍යාණි සාමග්‍රීධර්ම මහා සංඝ සභාව සඳහන් කළේ.